**ОБРАЗЛОЖЕЊЕ УЗ ИЗВРШЕЊЕ БУЏЕТА ГРАДА ГРАДИШКА**

**ЗА ПЕРИОД 01.01- 30.06.2024. ГОДИНЕ**

Према одредбама члана 46. Закона о буџетском систему Градоначелник града полугодишње извјештава Скупштину града о извршењу буџета за текућу фискалну годину.

Законодавно-правни оквир за доношење, рачуноводствено евидентирање и финансијско извјештавање буџета чине:

* Закон о буџетском систему ("Службени гласник Републике Српске", број 121/12, 52/14, 103/15 и 15/16)
* Закон о Трезору ("Службени гласник Републике Српске", број 28/13 и 103/15),
* Закон о рачуноводству и ревизији Републике Српске ("Службени гласник Републике Српске", број 94/15 и 78/20),
* Правилник о форми и садржају буџета и извјештаја о извршењу буџета (“Службени гласник Републике Српске”, број 111/21),
* Правилник о финансијском извјештавању за кориснике прихода Буџета Републике, општина и градова и буџетских фондова (“Службени гласник Републике Српске”, број 15/17 и 17/22),
* Правилник о буџетским класификацијама, садржини рачуна и примјени контног плана за кориснике прихода Буџета Републике, општина и градова и фондова (“Службени гласник Републике Српске”, број 98/16, 115/17 и 118/18),

и други законски и подзаконски прописи који имају утицај на израду полугодишњег финансијског извјештаја.

Буџет града Градишка за 2024. годину усвојен је 26.12.2023. године у укупном износу од 40.900.000,00 КМ („Службени гласник града Градишка“, број 14/23 ).

У марту мјесецу 2024.године (29.03.2024.) урађен ребаланс буџета у износу од 45.030.000,00 КМ, већи за 4.130.000,00 КМ („Службени гласник града Градишка“, број 5/24).

На основу показатеља приказаних у буџетској шеми може се сагледати остварење буџетских средстава и извршење буџетске потрошње за првих шест мјесеци 2024. године, као и индекси остварења истих у односу на извршење прошле године.

Извршење планираног буџета по фонду 01 - буџетска средства (укупни приходи и примици) са 30.06.2024. године, остварена су у износу од 20.518.754,84 КМ, а укупни расходи и издаци износе 20.774.957,90 КМ. Разлика у финансирању је негативна и износи 256.203,06 КМ.

Извршење буџета по фонду 03 - буџетска средства која се не планирају буџетом (по разним пројектима) у периоду 01.01-30.06.2024. године остварена су у износу од 128.898,32 КМ, а укупни расходи и издаци износе 168.156,33 КМ. Разлика у финансирању је негативна и износи 39.258,01 КМ.

Извршење буџета по фонду 05 (фонд по посебним пројектима) - буџетска средства у периоду 01.01-30.06.2024. године остварена су у износу од 427.600,18 КМ. Овај расход је садржан у извршењу буџета за 2023.годину , те је разлика у финансирању је позитивна и износи 427.600,18 КМ.

***Ако посматрамо извршење буџета по свом фондовима буџетска средства (укупни приходи и примици) са 30.06.2024. године остварена су у износу од 21.075.253,34 КМ, а укупни расходи и издаци износе 20.943.114,23 КМ. Разлика у финансирању је позитивна и износи -132.139,11 КМ***

У сљедећој табели приказано је извршење буџетских средстава и примитака и буџетских расхода и издатака по фондовима:

|  |  |  |  |  |
| --- | --- | --- | --- | --- |
| ОПИС | Фонд 01 | Фонд 03 | Фонд 05 | УКУПНО |
| 1 | 2 | 3 | 4 (1+2+3) |
| ИЗВРШЕЊЕ ПРИХОДА И ПРИМИТАКА (I) | 20.518.754,84 | 128.898,32 | 427.600,18 | 21.075.253,34 |
| ИЗВРШЕЊЕ РАСХОДА И ИЗДАТАКА (II) | 20.774.957,90 | 168.156,33 | 0,00 | 20.943.114,23 |
| ВИШАК ОСТВАРЕНИХ ПРИХОДА НАД РАСХОДИМА (I-II) | -256.203,06 | -39.258,01 | 427.600,18 | 132.139,11 |

Приходи и примици као и расходи и издаци исказани у Главној књизи трезора града Градишка за 2024. годину, могу се посматрати кроз двије категорије:

А) Прву категорију чине буџетски приходи и примици који се наплаћују преко рачуна јавних прихода или директно на jединствене рачуне и намјенске рачуне трезора, и буџетски расходи и издаци (планирана буџетска потрошња) који се финансирају из претходно поменутих прихода и примитака. Обе категорије у Главној књизи трезора евидентирани су на рачуноводственом фонду 01,

Б) Другу категорију чине остали приходи и примици који нису планирани буџетом, нити служе за сервисирање планиране (редовне) буџетске потрошње те немају карактер буџетских средстава, и остали расходи и издаци који се финансирају из претходно поменутих осталих прихода и примитака (немају карактер буџетских расхода и издатака). У Главној књизи трезора града ове категорије се евидентирају на рачуноводственим фондовима 02, 03, 04 и 05.

У складу са наведеним, консолидовани извјештај о извршењу буџета града Градишка обухвата извјештај о извршењу буџета на Општем фонду, односно, Фонду 01- који представља буџет у ужем смислу - тј., планирана буџетска средства и издатке, као и извршење на рачуноводственим фондовима: фонд 02, фонд 03 фонд грантова и фонд 05.

Исказивање извршења буџета по рачуноводственим фондовима у суштини показује реализоване расходе и издатке за период 01.01-30.06. 2024. години по свим изворима финансирања.

**Б У Џ Е Т С К А С Р Е Д С Т В А**

Према одредбама Правилника о рачуноводству, рачуноводственим политикама и рачуноводственим процјенама за буџетске кориснике у Републици Српској, приходи се признају у периоду остварења.

Буџетска средства (укупни приходи и примици) за период 01.01-30.06.2024. године остварена су у износу од 20.518.754,84 КМ, тј.мање од плана за 8,87%. Од наведеног износа на буџетске приходе се односи 18.840.672,60 КМ, на примитке 1.607.529,27 КМ, а на неутрошена средства 70.552,97 КМ.

Струкутуру прихода чине:

* порески приходи 12.593.409,67 КМ
* непорески приходи 4.606.410,32 КМ
* грантови 164.167,44 КМ
* трансфери између буџетских јединица 1.476.685,17 КМ

**УКУПНО: 18.840.672,60 КМ**

Струкутуру примитака чине:

* примици од нефинансијске имовине 182.176,19 КМ
* примици од буџ.корисника.... 2.848,94 КМ
* примици од финансијске имовине 1.422.504,14 КМ

**УКУПНО: 1.607.529,27 КМ**

У сљедећој табели приказано је кретање пореских и непореских прихода у задње четири године, за период 01.01-30.06.:

|  |  |  |  |  |  |  |
| --- | --- | --- | --- | --- | --- | --- |
| Приходи | Извршење 01.01-30.06.21. | Извршење 01.01-30.06.22. | Извршење 01.01-30.06.23. | Извршење 01.01-30.06.24. | 2024/ 2023 | Учешће |
| Порески приходи | 8.543.804,01 | 10.634.482,45 | 10.366.927,08 | 12.593.409,67 | 121,48 | 73,22 |
| Непорески приходи | 4.251.278,68 | 3.834.594,24 | 4.012.656,97 | 4.606.410,32 | 114,80 | 26,78 |
| Укупни приходи | 12.795.082,69 | 14.469.076,69 | 14.379.584,05 | 17.199.819,99 | 119,61 | 100,00 |

Порески приходи остварени су у укупном износу од 12.593.409,67 КМ (100,90% у односу на план) и учествују са 73,22% у укупним приходима. Индиректни порези су извршени у износу од 10.161.130,83 КМ, и у складу су са планом (100,11%), а чине 80,68% структуре пореских прихода

|  |  |  |  |  |  |
| --- | --- | --- | --- | --- | --- |
| Приход | Извршење 01.01-30.06.21. | Извршење 01.01-30.06.22. | Извршење 01.01-30.06.23. | Извршење 01.01-30.06.24. | 2024/2023 |
| Приход од индиректних пореза | 7.115.859,52 | 9.053.450,89 | 8.323.488,73 | 10.161.130,83 | 122,08 |

Приходи по основу пореза на лична примања планирани су у износу 3.300.700,00 КМ, а остварени у износу од 1.872.209,94 КМ, што је за 13,44% веће у односу на полугодишњи план, или за 221.859,94 КМ.

Порез на имовину (порез на непокретност) остварен је у износу од 424.132,28 КМ и у односу на план мањи је за 23,65 %. Разлог томе је касније издавање пореских рачуна.

Непорески приходи остварени су у износу од 4.606.410,32 КМ (81,20% у односу на план) и учествују са 26,78% у укупним приходима за 2024.годину.

У односу на претходну годину већи су за 14,08% (за 593.753,35 КМ).

Непореске приходе, који се планирају и реализују у буџету можемо посматрати кроз четири главне групе ових прихода:

-приходе од финансијске и нефинансијске имовине и позитивних курсних разлика (група 721)

-приходе од накнада, такси и приходи од пружања јавних услуга (група 722)

-приходе од новчаних казни (група 723) и

-остали непорески приходи (група 729).

Група 721 – извршење ове групе непореских прихода износи 345.656,95 КМ и мањи су од полугодишњег плана за 705.343,05 КМ, прије свега због слабијег извршења прихода од земљишне ренте и прихода од закупнине земљишта у својини Републике Српске. Ови приходи ће се наплатити у цијелости у другој половини године, а на основу започетих и планираних активности.

У структури непореских прихода у групи 722 - накнаде, таксе и приходи од пружања јавних услуга остварени су у износу од 4.161.357,70 КМ и у односу на претходну годину су већи за 20,60%, а у односу на план мањи за 8,28**%.**

У структури прихода, значајно учешће у извршењу имају комунална такса за коришћење рекламних паноа (198.793,80 КМ), комунална такса за коришћење простора за паркирање (187.492,45 КМ), приходи по основу комуналних накнада (1.671.069,61КМ), приходи од пружања јавних услуга (907.264,28КМ).

Накнаде за кориштење шума са шест мјесеци износе 246.598,39 КМ, а извјесно је да ће, као и сваке године на крају извршити са преко 600.000,00 КМ.

На рачуне посебних намјена града Градишка дозначено је 164.167,44 КМ, по основу сљедећих пројеката:

* Пројект Јачање улоге мјесних заједница (УНДП) 3.600,00 КМ
* ROMACTED II 5.856,95 КМ
* Текући грантови од правних лица у земљи 70.000,00 КМ
* READMISIJA 1.500,00 KM
* Капитални грантови од правних лица у земљи 69.260,49 КМ
* Капитални грантови од физичких лица у земљи (учешће грађана у изградњи путева и јавне расвјете) 13.500,00 КМ

- остало 450,00 КМ.

Трансфери између буџетских јединица различитих нивоа власти (трансфери јединицама локалне самоуправе) остварени су у износу од 1.476.685,17 КМ, и то по првенствено основу:

* трансфера Министарства здравља и социјалне заштите РС за помоћ и његу другог лица (1.002.999,43 КМ) и за средства за личне инвалиднине (360.482,20 КМ), укупно 1.363.481,63 КМ,
* трансфера Министарства просвјете и културе РС - превоз и стипендије за дефицитарна занимања 27.115,52 КМ,
* трансфера Министарства просвјете и културе РС – играонички програм пред полазак у школу 7.941,75 КМ,
* извршених поравнања више или погрешно уплаћених јавних прихода - по инструкцији Министарства финансија РС 76.596,27КМ
* трансфер Министарства финансија РС, а за Средњу стручну и техничку школу 1.550,00 КМ

Примици од нефинансијске имовине остварени су у износу 182.176,19 КМ

* примици за земљиште и примици од продаје сталне имовине намјењене продаји 157.246,80 KМ и
* примици од залиха (Кућа Лијевча и Поткозарја) 24.929,39 КМ

Примици од буџетских корисника унутар исте јединице власти од залиха материјала, учинака, робе и ситног инвентара, амбалаже и слично 2.848,94 КМ.

Примици од финансијске имовине и задуживања износе 1.422.504,14 КМ

* примици од наплате датих зајмова 458,70 КМ,
* примици од узетих зајмова 1.200.000,00 КМ (краткорочни кредит),
* примици по основу пореза на додату вриједност 28.691,93 КМ,
* примици по основу депозита и кауција 23.811,15 КМ,
* импутирани примици по основу затварања аванса у претходној години 30.000,00 КМ
* примици за накнаде плата који се рефундирају (по основу породиљског боловања и за накнаду плата за вријеме боловања) 138.603,00 КМ
* остало 939,36 КМ.

Неутрошена средства из 2023.године износе 70.552,97 КМ.

На основу рјешења из 2023.године Агенција за аграрна плаћања, на име остваривања права на новчане подстицаје за развој руралне инфраструктуре је дозначила средства у износу од 50.000,00 КМ, а која су утрошена у 2024.години.

На основу добијеног гранта Федералног министарства расељених особа и избјеглица у 2023.години, у периоду 01.01-30.06.2024.године утрошено је 20.552,97 КМ.

Категорију прихода и примитака који нису планирани буџетом, нити служе за сервисирање планиране (редовне) буџетске потрошње чине приходи по фондовима 02, 03 и 05.

1. Фонд 03 (фонд грантова и трансфера) 128.898,32 КМ

* По пројекту Реконструкција сточне пијаце у Новој Тополи 5.940,00 КМ (UNDP)
* По пројекту Сигурна породица једнаке могућности 47.553,00 КМ (UNICEF)
* Пројект D Rural 46.939,92 КМ
* Трезор БиХ 5.000,00 КМ (за Културни центар),
* Донације за екскурзију 300,00 КМ (Техничка школа)
* Министарство просвјете и културе РС 5.165,40 КМ (за светосавску награду-вртић),
* Министарство просвјете и културе РС за позоришни фестивал Љубица 12.000,00 КМ,
* Министарство просвјете и културе РС за археолошка испитивања 2.700,00 КМ и за суфинансирање филма На правди бога 3.300,00 КМ.

1. Фонд 05 (фонд по посебним пројектима) 427.600,18 КМ

* на фонду 05 врши се књижење средстава гранта намјењеног за пројект Сакупљање и пречишћавање отпадних вода Градишка у износу од 427.600,18 КМ. Пројект финансира KFW банка, Франкфурт на Мајни и SECO Државни секретеријат Швајцарске Конфедерације. Овај износ средстава је уплаћен у првој половини 2024.године од стране KFW банке. Ситуација по овом основу је укњижена у 2023.години, када је и теретила трошак.

**Б У Џ Е Т С К А П О Т Р О Ш Њ А**

Према одредбама Правилника о рачуноводству, рачуноводственим.политикама и рачуноводственим процјенама за буџетске кориснике у РС: “Расходи се књиже по обрачунској (акруалној) основи, односно у периоду када је обавеза за плаћање и настала, без обзира да ли је извршено и само плаћање“.

Укупни расходи и издаци са 30.06.2024. године износе 20.774.957,90 КМ.

Структуру расхода и издатака чине:

**Текући расходи 16.572.819,05 КМ**

* + лична примања 7.026.281,86 КМ
  + расходи по основу кориштења роба и услуга3.690.750,20 КМ
  + расходи финансирања 518.336,50 КМ
  + субвенције 524.179,52 КМ
  + грантови 1.434.737,84 КМ
  + дознаке на име социјалне заштите 3.260.915,63 КМ
  + расходи по основу камата на прим зајмове 37.684,78 КМ
  + расходи из трансакција између јед.вл. 53.344,94 КМ
  + расходи из трансакција унутар јед.вл. 10.781,59 КМ
  + расходи по судским рјешењима 15.806,19 КМ

**Трансфери између различитих јединица власти 158.705,37 КМ**

* + трансфери између разл.јед.власти 54.937,67 КМ
  + трансфери ентитету 5.372,89 КМ
  + трансфери јединицама лок.самоуправ. 1.504,03 КМ
  + трансфери између разл.јед.власти

(фонд.обевезног соц.осигурања) 96.890,78 КМ

**Издаци за нефинансијску имовину**  **2.166.507,01 КМ**

* издаци за изградњу и прибављање зграда и објек. 482.650,99 КМ
* издаци за инвестиционо одржавање 1.156.404,60 КМ
* издаци за набавку постројења и опреме 64.592,65 КМ
* издаци за нематеријалну производну имовину 306.371,23 КМ
* издаци за драгоцјености 4.000,00 КМ
* издаци за нематеријалну непроизводну имовину 20.339,99 КМ
* издаци за залихе матер.,робе и ситног инвент. 132.147,55 КМ

**Издаци за отплату дугова 1.694.125,36 КМ**

**Остали издаци** (издаци по основу пореза на

додату вриједност, остали изд. из трансакција

између или унутар јединица власти- нето плате

које се рефундирају од Фонда ЗО) **182.801,11 КМ**

Када су у питању текући расходи, анализа истих показује да је текућа потрошња извршена мање од плана за 2,5%, одн. за 427.105,95 КМ, а у наставку је образложење појединачних ставки:

**Расходи за бруто плате и накнаде (група 411)**

Ставке бруто плате су раздвојене и евидентиране на три економска кода

-расходи за бруто плате (синтетички конто 4111) 5.849.089,89 КМ

-расходи за накнаду плате запослених за вријеме боловања, родитељског одсуства и осталих накнада плата (синтетички конто 4113) 116.054,94 КМ

-издаци за накнаде плата за родитељско одсуство и боловања који се рефундирају од фонда обавезног социјалног осигурања (синтетички конто

6381) 113.630,56 КМ.

Ставка бруто накнада (топли оброк, превоз, регрес) у износу од 1.022.411,93 КМ је у складу са планом, а једнократне помоћи и отпремнине су извршене са 38.725,10 КМ.

Бруто плате и накнаде трошкова запослених су планиране буџетом за 2024.годину у износу од 14.422.360,00 КМ. Извршење са шест мјесеци показује да се исте извршавају у складу са планом (мање за 2,60 %).

**Расходи по основу коришћења роба (група 412)** планирани су за 2024.годину у износу од 7.388.990,00 КМ, а реализовани у узносу од 3.690.750,20 КМ и на нивоу су шестомјесечног плана.

У оквиру ове групе расхода значајнију реализацију у 2024.години имали су:

* расходи по основу утрошка енергије, комуналних, комуникационих и транспортних услуга у износу од 592.168,89 КМ (већи трошкови од плана и претходне године ради већих трошкова електричне енергије)
* расходи за материјал за посебне намјене 152.741,72 КМ (највећи дио се односи на вртић– храну и на расходе за остали материјал 134.515,29 КМ)
* расходи за текуће одржавање у износу од 99.425,91 КМ (текуће одржавање зграде и осталих објеката Градске управе, комуникационе опреме, канцеларијске, расхладне, заштитне и друге опреме, текуће одржавање комуналне опреме, текуће одржавање возила Градске управе и ПВЈ), текуће одржавање локалних и некатегорисаних путева 304.079,02 КМ,
* расходи за стручне услуге у износу од 453.376,69 КМ (услуге платног промета, услуге финансијског посредовања, осигурање возила, имовине, запослених, остале услуге осигурања (при регистрацији аута), услуге штампања, графичке обраде, копирања и сл., услуге објављивања аката, огласа и тендера у медијима, услуге рекламе и односа са јавношћу, услуге информисања и медија, услуге нотара и адвоката, геодетско-катастарске услуге-услуге РУГИП-а, процјенитељске услуге, услуге вјештачења, услуге одржавања рачунарских програма, програма СОН-а, услуге одржавања рачунара, услуге израде пројектне документације, услуге Апиф-а;
* расходи за услуге одржавања јавних површина и заштите животне средине у износу од 1.046.323,72 КМ (највећим дијелом су: утрошак електричне енергије - јавна расвјета, услуге одржавања јавних зелених површина, услуге зимске службе, услуге чишћења зелених површина - одржавање јавне хигијене, услуге заштите животне средине и хидромелиорација;
* остали непоменути расходи у износу од 828.526,07 КМ (највећим дијелом, ови расходи су: бруто накнаде градским одборницима, изборној комисији, мртвозорство, бруто накнаде по уговорима о дјелу, стручни испити запослених, котизације за семинаре, остали расходи за стручно усавршавање, трошкови по пројектима, накнаде комисија код Центра за социјални рад (утврђивање способности лица у поступку остваривања права из социјалне заштите), расходи по основу чланарина (Савез општина и градова РС).
* **Расходи за финансирање и други финансијски трошкови** **(413)**

Планирани су у износу од 1.036.050,00 КМ, а реализовани у износу од 518.336,50 КМ. Ови расходи се односе на:

- расходи по основу камата одобрена кредитна задужења (примљени зајмови у земљи) у износу од 511.996,98 КМ (камате у грејс периоду Нова банка 343.881,79 КМ, камате НЛБ банке 96.203,11 КМ, камате Интеса Сан Паоло банка 60.718,36 КМ, камате на краткорочни кредит BBI банке 6.743,94 КМ, камата на лизинг 4.449,78 КМ)

- расходи по основу затезних камата 6.339,52 КМ**.**

**Субвенције, грантови у земљи и дознаке (414, 415, 416)**

Грантови у земљи са извршењем од 1.434.737,84 КМ (грантови политичким партијама 25.000,00 КМ, спортским и културним организацијама 371.624,89 КМ, удружењима инвалида 73.399,86 КМ, удружењима мањина 6.243,90 КМ, Црвеном крсту 47.499,96 КМ, удружењу пензионера 60.000,00 КМ, борачким организацијама 84.299,94 КМ, ЈП Спортски центар “Servitium” 141.666,65 КМ,ЈП“Радио Градишка” 250.000,00 КМ**,** ЈЗУДом здравља 42.056,66 КМ, Противградној превентиви 41.500,00 КМ, грантови за фасафирање зграда и реновирање домова 213.026,66 КМ, разним непрофитним, омладинским, невладиним организацијама, пољопривредним и другим удружењима 78.419,32 КМ).

Подршка свим социјалним категоријама које се финансирају из буџета града - ставка Дознаке на име социјалне заштите које се исплаћују из буџета града (стипендије, осигурање неосигураних лица, помоћи појединцима, помоћи породицама погинулих бораца, РВИ, дознаке корисницима социјалне заштите, личне инвалиднине и др.) су извршене са 3.260.915,63 КМ и веће су од извршења прошле године за 16,84%. (већи је и трансфер Министарства здравља и социјалне заштите РС од претходне године за око 200.000 КМ**)**

Субвенције су извршене у износу од 524.179,52 КМ и то:

* субвенционисање водних услуга 6.722,41 КМ
* 146.984,99 КМ за јавни превоз и социјално становање 4.472,12 КМ у Одјељењу за комуналне и стамбене послове
* 360.000,00 KM на име учешћа града Градишка у трошковима производње и дистрибуције топлотне енергије, ради обезбјеђења континуитета у производњи и испоруци топлотне енергије
* 6.000,00 KM за подршку развоју пољопривреде-рурални развој

Што се тиче субвенција за подршку пољопривреде, рурални развој и подстицаја за мелиоративне радове, финансијске активности по питању јавних позива очекују у трећем и четвртом кварталу.

**Расходи из трансакција размјене** су извршени у износу од 101.811,31КМ, а односе се на :

* извршење дијела камата по иностраним кредитима 37.684,78 КМ
* расходи из трансакција између јединица власти

(између града и министарстава и основних школа) 53.344,94 КМ

* расходи из транс.размјене унутар исте јединице

власти (између буџетских корисника) 10.781,59 КМ.

**Расходи по судским извршењима** 15.806,19 КМ - ова средства односе се на текуће расходе за главницу и камате по судским рјешењима, расходи за адвокатске и правне услуге.

**Трансфери између или унутар јединица власти** за 2024.годину планирани су у износу од 272.800,00 КМ, а извршени са 158.705,37 КМ, и то:

* трансфер Министарству пољопривреде, шумарства и водопривреде РС, а на основу Споразума о суфинансирању плана узгој поврћа на отвореном и затвореном простору (испорука старт пакета Пројект APCU) 50.293,74 КМ,
* трансфери фонду солидарности 4.643,93 KM,
* трансфери фондовима обавезног социјалног осигурања 96.890,78 KM,
* као и средства потребна за евидентирање расхода по записницима Пореске управе РС, везаним за поврат и прекњижавање више уплаћених јавних прихода са другим јединицама власти (градовима, општинама, фондовима ) 6.876,92 КМ.

**Издаци за нефинансијску имовину** (изградња и реконструкција зграда и објеката, набавка опреме, просторних планова и пројеката) су укупно извршени са 2.166.507,01 КМ.

На издатке за изградњу и прибављање зграда и објеката уложено је укупно 482.650,99 КМ:

* спомен кућа Лепа Радић 47.366,34 КМ, Дом Јурковица 8.000,00 КМ , Дом Гашница 7.342,19 КМ, Дом у Береку 97.989,06 КМ
* адаптација просторија у ОМШ Бранко Смиљанић 68.764,47 КМ
* израда главног пројекта отпадних вода на подручју МЗ Нова Топола 131.976,00 КМ,
* изградња Бунара Б на водоизворишту Жеравица 70.173,59 КМ,
* остало 51.039,34 КМ (почетак изградње канализационог колектора у Улици Атинска, семафорска опрема, трептачи, прикључци на водоводну мрежу, сеоска јавна расвјета, технички прегледи и надзори за разне објекте и др).

На издатке за инвестиционо одржавање, реконструкцију и адаптацију зграда и објеката уложено је укупно 1.156.404,60 КМ:

* санација путева у оквиру приступа граничном прелазу 223.619,95 КМ,
* асфалтирање локлалних и некатегорисаних путева 477.636,74 КМ,
* санација улица 95.812,05 КМ (Козарских бригада, и др),
* санација сточне пијаце у Новој Тополи 84.984,00 КМ,
* санација дома у Драгељима 63.194,80 КМ,
* реконструкција вртића у Новој Тополи 104.393,14 КМ,
* остало 106.763,92 КМ КМ (јавна расвјета, прикључци, техничке документације за објекте у мјесним заједницама, рента и уређење за разне објекте, улагања у пословне објекте итд.)

Издаци за набавку рачунарске опреме, ватрогасне опреме, канцеларијског материјала, комуникационе опреме и опреме за гријање и др. 64.592,65 КМ.

Издаци за немат.произ.имовину 306.371,23 КМ, и то урбанистичко технички услови, израда просторно-планске и пројектне документације, грађевинске дозволе, ревизије пројеката, снимање геодетских подлога, стручна мишљења, консултантске услуге, а за разне пројекте.

Издаци за драгоцијености (Завичајни музеј) износили су 4.000,00 КМ, а издаци за рјешавање имовинско-правних односа 20.339,99 КМ.

Издаци за залихе материјала,робе и ситног инвен. износили су 131.147,55 КМ.

Издаци за отплату дугова су извршени у износу од 1.694.125,36 КМ, а односе се на:

* издатке на отплату главница примљених зајмова у земљи 1.340.570,53 КМ (кредит НЛБ банка 163.744,98 КМ, краткорочни кредит BBI банка 297.252,21 КМ**,** Нова банка а.д. 744.127,25 КМ,лизинг 36.613,87 КМ)
* издаци за отплату дугова према другим јединицама власти 353.554,83 КМ (отплата дуга кредита за изградњу система водоснабдијевања и канализације и управљање чврстим отпадом – Министарство финансија РС 285.273,82 КМ, кредит ЕИБ 55.958,01 КМ, отплата кредита према Министарству пољопривреде шумарства и водопривреде РС 12.323,00 КМ)

**Остали издаци** су извршени у износу од 182.801,11 КМ:

* издаци по основу пореза на додату вриједност 60,490,74 КМ,
* издаци по основу аванса у земљи 2.155,85 КМ,
* остали издаци 6.523,96 КМ,
* остали издаци из трансакција између или унутар јединица власти (издаци за накнаде плата за вријеме породиљског одсуства и боловања) 113.630,56 КМ.

Категорију расхода и издатака који нису планирани буџетом, који се финансирају из грантовских непланираних средства, чине расходи по фондовима 02, 03 и 05.

1. Фонд 03 (фонд грантова) 168.156,33 КМ

Из табеле број 7 могу се сагледати који су то трошкови и по којим организационим јединицама,

* Расходи за бруто накнаде трошкова (Министарство просвјете и културе РС-за предшколску установу за светосавску награду) 5.165,40 КМ
* Расходи за материјал за посебне намјене (Центар за социјални рад) 1.899,34 КМ
* Расходи за стручне услуге (по пројектима Одјељења за развој и међународне пројекте - LEP, D Rural, UNICEF, пројекти Културног центра, Завичајног музеја, Градског позоришта) 21.460,85 KM
* Остали непоменути расходи (по пројектима LEP, D Rural, UNICEF, Завичајни музеј, Градско позориште) 15.943,15 КМ
* Грантови у земљи (по пројектима LEP) 25.577,50 КМ
* Помоћ појединцима – за екскурзију (Техничка школа) 300,00 КМ
* Реконструкција просторија у Средњој стручној и техничкој школи (LEP пројект) 10.109,90 КМ
* Издаци за набавку опреме по пројекту (LEP пројект) 78.100,19 КМ
* Издаци за рачунарске програме 9.600,00 КМ

**Стање обавеза**

У наредним табелама приказано је стање обавеза и структура краткорочних обавеза на дан 30.06.2024. године (са упоредним показатељима из 2023.године).

|  |  |  |  |  |
| --- | --- | --- | --- | --- |
| РЕД. БР. | ОПИС | ГРАДСКА УПРАВА | БУЏ. КОРИСНИЦИ | УКУПНО |
| 1 | Стање обавеза на дан 30.06.2023. год. | 6.805.458,62 | 1.790.426,92 | 8.595.885,54 |
| 2 | Стање обавеза на дан 30.06.2024. год. | 7.183.659,35 | 1.629.146,63 | 8.812.805,98 |

|  |  |  |  |
| --- | --- | --- | --- |
| Конто | Опис | Износ на дан 30.06.23. | Износ на дан 30.06.24. |
| 2221 | Обавезе за плате | 920.918,45 | 1.020.857,97 |
| 2222 | Обавезе за накнаде | 123.535,47 | 113.776,77 |
| 2231 | Обавезе према добављачима | 5.741.602,77 | 5.769.516,04 |
| 2251 | Обавезе за субвенције | 158.280,40 | 364.613,29 |
| 2252 | Обавезе за грантове | 494.075,77 | 494.296,27 |
| 2253 | Обавезе за дознаке на име социјалне заштите | 821.709,71 | 781.275,96 |
| 2281 | Остале краткорочне обавезе | 144.202,07 | 65.153,47 |
| 2297 | Кратк.обавезе и разгран.из трансакција између или унутар јединица власти | 188.605,70 | 201.581,41 |
| 2298 | Обавезе по основу набавке робе | 2.955,20 | 1.734,80 |
|  | Укупно | 8.595.885,54 | 8.812.805,98 |

У структури обавеза налазе се и значајније обавезе према добављачима.

У наредном периоду се мора водити рачуна о усклађивању буџетске потрошње у складу са расположивим средствима. Значајније извршење непореских прихода у другој половини, а и очекивано веће извршење пореских прихода утицаће на санирање створених обавеза из ранијег периода. Средства за те намјене су дијелом већ резервисана на жиро-рачунима града (што се види се из стања новчаних средстава на дан 30.06.2024.године).

**\* \* \***

На основу члана 47.Закона о буџетском систему дајемо податке о задуживању и управљању дугом (Прилог 1.), податке о коришћењу буџетске резерве,стању новчаних средстава на рачунима града, податке о извршеним реалокацијама.

Подаци о задуживању и управљању дугом (извјештај o стању дуга и гаранцијама града Градишка на дан 30.06.2024. године, са упоредним показатељима из 2023.године

|  |  |  |
| --- | --- | --- |
| Опис | 30.06.2023. | 30.06.2024. |
| Стање обавеза по дугорочним и краткорочном кредиту (главница) код пословних банака | 26.514.999,39 | 23.881.375,28 |
| Стање обавеза по дугорочним и краткорочном кредиту (камата и провизија) код пословних банака | 4.887.997,46 | 3.790.637,08 |
| **Укупно стање обавеза по задужењу износи** | **31.402.996,85** | **27.672.012,36** |
| Стање обавеза по издатим гаранцијама | 1.798.331,77 | 1.592.766,27 |

Приоритетне финансијске обавезе по основу кредита извршаване су у роковима доспијећа.

На сједници Скупштине Града Градишка одржаној 12.06.2024.године усвојена је Одлука о дугорочном кредитном задужењу града Градишка за финансирање капиталних инвестиција у 2024.години у износу од 6.000.000,00 КМ (број Одлуке 01.01-022-124/24, објављена у “Службеном гласнику Града Градишка”, број 8/24). У току године неопходно је урадити ребаланс буџета и уврстити капиталне инвеститиције по плану утрошка кредитних средстава у буџет.

**Средства буџетске резерве** нису планирана као посебна потрошачка јединица и нису економски класификована, а планирана су у износу од 30.000,00 КМ.

У извјештајном периоду нису доношене одлуке о реалокацији средстава са буџетске резерве.

**Стање новчаних средстава на рачунима града**

Финансијске трансакције буџета града Градишка се извршавају преко рачуна отворених код пословних банака, а исти се могу подијелити у сљедеће групе: рачуни јавних прихода, јединствени рачуни трезора и рачуни посебних намјена. У сљедећој табели је приказано стање на рачунима јединствених рачуна трезора и рачуна посебних намјена.

|  |  |  |  |
| --- | --- | --- | --- |
| Жиро-рачуни | Број рачуна | Износ на дан 30.06.2023. | Износ на дан 30.06.2024. |
| Трансакциони рачуни (ЈРТ) | | | |
| Адико Банка а.д. Бања Лука | 552-014-00011614-37 | 13.895,15 | 48.832,06 |
| Атос банка а.д. Бања Лука | 567-323-82000714-59 | 48.285,11 | 133.052,08 |
| Уникредит банка а.д. Бања Лука | 551-033-00014113-63 | 45.518,08 | 62.708,18 |
| Нова банка а.д. Бања Лука | 555-007-06034883-76 | 16.005,69 | 46.942,31 |
| Банка Пошт.штедионица а.д. | 571-020-00000626-24 | 1.348.297,21 | 945.728,50 |
| Рачуни посебних намјена | | | |
| НЛБ Банка а.д. Бања Лука- накнаде за воде | 562-010-80611780-21 | 42.004,29 | 63.215,05 |
| НЛБ Банка а.д. Бања Лука -пројекти | 562-010-80733529-76 | 338.392,86 | 214.635,75 |
| Банка Пошт.штедионица а.д.-соц.заштита | 571-020-00000627-21 | 9.466,34 | 8.567,39 |
| Нова банка а.д. Бања Лука | 555-100-00181158-82 | 29.453,04 | 0,00 |
| Банка Пошт.штедионица а.д. | 571-020-00000671-83 | 15.000,00 | 0,00 |
| Нова банка а.д. Бања Лука – социјално становање | 555-007-04034883-44 | 82.851,97 | 119.680,64 |
| Атос банка а.д. | 567-324-00000535-11 | 3.067,43 | 36.072,25 |
| УКУПНО |  | 1.992.237,17 | 1.679.434,21 |
| Благајна (Градска управа и буџ. корисници) |  | 1.843,90 | 1.399,20 |

**Подаци о извршеним реалокацијама**

У складу са Одлуком о извршењу буџета града Градишка за 2024. годину, може се вршити прерасподјела буџетских средстава између појединих врста расхода унутар буџетског корисника, као и између буџетских корисника. Сва рјешења о извршеним реалокацијама објављена су у Службеном гласнику града Градишка, а реалокације су извршене у циљу исправног евидентирања трошкова.

У прилогу овог Извјештаја, приказани су табеларни прегледи:

* планиране буџ.потрошње по потр.јединицама са одобреним оперативним буџетом (Прилог 2.)
* реалокације средстава у оквиру и између буџетских корисника по рјешењима градоначелника (Прилог 3.).

ОБРАЂИВАЧ ПРЕДЛАГАЧ

Одјељење за финансије

Начелник одјељења Зоран Аџић

Никола Мумало